Document ID: 31999R1122

KOMISSION ASETUS (EY) N:o 1122/1999,
annettu 28 päivänä toukokuuta 1999,
B-menettelyn mukaisten hedelmä- ja vihannesalan vientitodistusten antamisesta annetun asetuksen (EY) N:o 883/1999 oikaisemiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan vientitukien osalta 14 päivänä marraskuuta 1996 annetun komission asetuksen (EY) N:o 2190/96(1), sellaisena kuin se on viimeksi muutettuna asetuksella (EY) N:o 1287/98(2), ja erityisesti sen 5 artiklan,
sekä katsoo, että
(1) tarkastelu on osoittanut, että annetussa komission asetuksessa (EY) N:o 883/1999(3) on virhe,
(2) on tarpeen oikaista edellä mainitussa asetuksessa päivämäärä "26 päivä huhtikuuta 1999" päivämäärällä "28 päivä huhtikuuta 1999", ja
(3) maantieteelliselle alueelle x vietävien omenoiden osalta, joiden vienti-ilmoitukset on vastaanotettu 27 tai 28 päivänä huhtikuuta 1999, on toimijoiden saaman kyseisten toimien hyväksymistä koskevan tiedon myöhästymisen vuoksi tarpeen jatkaa määräaikaa, jonka kuluessa B-menettelyn todistushakemukset on jätettävä jäsenvaltioiden toimivaltaisille toimielimille,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 883/1999 1 artiklan päivämäärä "26 päivä huhtikuuta 1999" päivämäärällä "28 päivä huhtikuuta 1999".
2 artikla
B-menettelyn mukaiset todistushakemukset määräpaikkaryhmään x vietävien omenoiden osalta, joita koskevat vienti-ilmoitukset on vastaanotettu 27 tai 28 päivänä huhtikuuta 1999, voidaan jättää jäsenvaltioiden toimivaltaisille toimielimille viimeistään viidentenä tämän asetuksen julkaisemista Euroopan yhteisöjen virallisessa lehdessä seuraavana työpäivänä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä toukokuuta 1999.

Labels: 3
17